Zabur
Chapter 137
Nibak binéh-binéh krueng Babel kamoe duek-duek dan kamoe mo meuba-e watée teuingat keu Sion.
2 Nibak bak-bak kayée gandarusa di nanggroe nyan kamoe gantung keucapi kamoe.
3 Ureuëng-ureuëng nyang teun kamoe jiyue kamoe meuca-e keu awaknyan. Dan ureuëng-ureuëng nyang teugom dan seupet kamoe jiyue bak kamoe meuca-e lagu nyang geumbira, "Meuca-e kheueh keu kamoe lagu-lagu nibak Sion!"
4 Mungken di nanggroe aséng kamoe meuca-e keu TUHAN?
5 Bah kheueh ulôn hana hase le meuca-e meunyoe ulôn tuwoe keu droeneueh, Yerusalem!
6 Bah kheueh ulôn hana hase le meuca-e meunyoe ulôn tuwoe bak droeneueh dan hana lôn peujeuet droeneueh keuharok ulôn!
7 Ya TUHAN, neuingat kheueh ubak peundeuritaan ureuëng Edom watée Yerusalem teupeuhanco. Awaknyan jipeugah, "Peuhanco laju, peuhanco laju sampoe habéh rata!"
8 Hai Babel, gata teupeubinasa! Mubahgia kheueh ureuëng nyang jibalaih keu gata keujeuhetan nyang gata peubuet ateueh kamoe.
9 Mubahgia kheueh ureuëng nyang jicok aneuëk-aneuëk manyak gata dan laju jitiek u bukét batée!
uzn_Latn knc_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn